དེ་ལྟར་བཅོས་མའི་མཛའ་གྲོགས་ཀྱི་རྣམ་འགྱུར་སྟོན་པའི་མུར།མི་མང་འདུ་འཛོམས་ཤིག་སར་རྒྱ་མིས་བཀའ་ཤག་ཏུ་གོ་བསྡུར་མ་བྱས་པར་བརྗོད་གསལ།བོད་ཤར་ཕྱོགས་ས་ཁུལ་འགར་རྒྱ་མིའི་དབང་བསྒྱུར་ལ་ངོ་རྒོལ་བྱེད་མཁན་ཡོད་པ་དེ་དག་གནོན་སྡོམ་ཐུབ་པའི་གྲ་སྒྲིག་ཆ་ཚང་ཡོད་ཅེས་བརྗོད་པ་དེས་བཀའ་བློན་རྣམས་བློ་འཚབ་ཆེན་པོར་གྱུར།དེ་ཡང་ཁམས་པས་ངོ་རྒོལ་བྱེད་ཀྱི་ཡོད་པ་བཀའ་ཤག་གིས་ཤེས་ཀྱི་ཡོད་ཀྱང༌།མི་མང་ལ་གསལ་པོར་ཁྱབ་བསྒྲགས་བྱེད་དགོས་པའི་གལ་འགངས་ཆེན་པོ་དེ་འདྲ་བྱེད་པ་ཇི་ཡིན་མི་ཤེས་པ་ཞིག་རེད།